《君贵用前韵来谢又次韵答之》
宋代·陈著

青鞋踏过剡山长，黄菊初香替紫阳。
情话绸缪无世变，意吟潇洒似秋光。
别来杏苑惊三载，问及花崖梦一场。
我亦风前霜后叶，饶君青发擅春芳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。